**Csemő Község Önkormányzata Képviselő-testületének**

**/2017. ( ) rendelete**

**A településfejlesztéssel, a településrendezéssel és a településkép védelmével összefüggő partnerségi egyeztetés helyi szabályairól**

Csemő Község Önkormányzatának Képviselő-testülete az Alaptörvény 32. cikk (2) bekezdésének első fordulatában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. §. (5) bekezdés 5. pontjában meghatározott feladatkörében eljárva – figyelemmel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 29. §-a alapján a következő önkormányzati szabályzatot alkotja a partnerségi egyeztetés részletes szabályairól.

**I. fejezet**

**A szabályzat hatálya**

1. §

E rendelet hatálya Csemő község településfejlesztési koncepciójának, integrált településfejlesztési stratégiájának, településrendezési eszközeinek, településképi arculati kézikönyvének és településképi rendeletének készítése, módosítása során a 3. §. szerinti partnerekre, valamint a partnerségi egyeztetés szabályaira terjed ki.

1. §

Az 1. §-ban meghatározott településrendezési eszközök megalkotásának vagy azok módosításának a lakossággal, érdekképviseleti, civil és gazdálkodó szervezetekkel, vallási közösségekkel történő véleményeztetése a 314/2012. (XI. 8.) Korm. rendelet és a jelen rendeletben meghatározott szabályok szerint történik.

**II. fejezet**

**Az egyeztetésben részt vevők (továbbiakban partnerek) köre**

1. §

(1) A Csemő község közigazgatási területére készülő fejlesztési dokumentumok, településrendezési eszközök készítése során a partnerségi egyeztetések résztvevői:

- a település közigazgatási területén ingatlannal rendelkezni jogosult természetes vagy jogi személy vagy jogi személyiséggel nem rendelkező szervezet,

- csemői székhellyel rendelkező gazdálkodó szervezet, (a véleményezési eljárásokba bejelentkezett civil és gazdálkodó szervezetek),

- a csemői székhellyel bejegyzett civil szervezet,

- a környezet védelmének általános szabályairól szóló 1995. évi LIII. törvény 98. §. (2) bekezdés c.) pontja alapján a településrendezési eszközök véleményezési eljárásába – a partnerségi egyeztetés megkezdése előtt legalább 30 napnál korábban – a polgármesternél írásban bejelentkező egyéb szervezet.

(2) A civil és gazdálkodó szervezet az adott véleményezési eljárásba az Önkormányzat polgármesteréhez a megadott határidőben benyújtott írásbeli kérelemmel jelentkezhet be. A kérelemben meg kell jelölni a véleményezési eljárás tárgyát, a szervezet nevét, képviselőjét, postai címét és e-mail címét.

**III. fejezet**

**A partnerek tájékoztatásának módja és eszközei**

1. §
2. Koncepció vagy stratégia, települési arculati kézikönyv, településképi rendelet, településrendezési eszközök készítése és módosítása esetén a partnerek tájékoztatása – a Kormányrendelet szerinti előzetes és munkaközi tájékoztató keretében az 1. számú melléklet szerinti egyeztetési szakaszokban és módon
3. közterületen elhelyezett önkormányzati hirdetőfelületen,
4. a Csemői Hírmondóban és
5. a [www.csemo.hu](http://www.csemo.hu) honlapon közzétett hirdetmény útján, továbbá
6. lakossági fórum keretén belül szóban történik.
7. A koncepció és a stratégia módosítása esetén a partnerek tájékoztatása az elkészült tervezetről a [www.csemo.hu](http://www.csemo.hu) honlapon közzétett hirdetmény útján történik.
8. §
9. A hirdetménynek – előzetes tájékoztató esetén – tartalmaznia kell:
10. a Kormányrendelet 37. § (3) bekezdésében foglaltakkal összhangban az érintett államigazgatási szervek számára tájékoztatásra bocsátott dokumentumot,
11. a partnerek észrevételeinek benyújtására nyitva álló határidőt és
12. a postacímet vagy elektronikus levélcímet, ahova az észrevétel megküldhető.
13. A hirdetménynek – munkaközi tájékoztató esetén – tartalmaznia kell:
14. az érintett államigazgatási szervek számára tájékoztatásra bocsátott dokumentumokat, tárgyalásos és állami főépítészi eljárás esetén legalább a tervezet összefoglaló leírását és az elkészült jóváhagyandó munkarészeket,
15. a partnerek észrevételeinek benyújtására nyitva álló határidőt és
16. a postacímet vagy elektronikus levélcímet, ahova az észrevétel megküldhető.
17. §

(1) Lakossági fórumot a Polgármester hív össze úgy, hogy a fórum előtt legalább 1 héttel az értelmezéshez szükséges részletezettségű egyeztetési dokumentációt a 4. § (1) pontja szerint nyilvánossá teszi. A Lakossági fórumon a Partnerek szóban, az ott elhangzottakkal kapcsolatban a fórumot követő 8 napon belül írásban tehetnek észrevételt.

(2) Egyes fejlesztési elképzelésekről partnerségi fórumo(ka)t kezdeményezhet a Polgármester, melyen az érintett és érdeklődő civil és gazdálkodó szervezetek, magánszemélyek vehetnek részt (pl. fókuszcsoportos egyeztetések keretében).

**IV. fejezet**

**A javaslatok, vélemények dokumentálásának, elfogadásának és nyilvántartásának módja**

7. §

(1) A Partnerek a lakossági fórumon szóban észrevételt tehetnek, amelyet jegyzőkönyvbe kell foglalni. A lakossági fórumot követő 8 napon belül, valamint lakossági fórum hiányában a hirdetmény közzétételétől számított 8 napon belül a partnerek írásos észrevételeket tehetnek az alábbi módokon:

- papíralapon a Polgármesternek címezve, Csemő Község Önkormányzatának címére (2713 Csemő, Petőfi S. u. 1.) történő megküldéssel, vagy

- elektronikus levélben a hirdetményben meghatározott e-mail címre történő megküldéssel.

(2) Azt a partnert, aki az (1) bekezdés szerint közzétett határidőn belül véleményt nem nyilvánított, javaslatot nem tett, a határidő leteltét követően hozzájáruló partnernek kell tekinteni az egyeztetés további szakaszaiban és az elfogadási szakaszban egyaránt.

(3) Tárgyalásos eljárásban az egyeztető tárgyalás vonatkozásában az eljárásban érintett partnernek az egyeztető tárgyalást megelőző partnerségi egyeztetésben jogszabályon alapuló ellenvéleményt tett partnert kell tekinteni.

(4) Az (1) bekezdés szerint beérkezett vélemények tisztázása érdekében a polgármester a véleményező partnerrel meghívásos egyeztető tárgyalás keretében további egyeztetést kezdeményezhet, amelyről jegyzőkönyvet kell készíteni.

(5) Azt a partnert, aki a partnerségi egyeztetés során határidőn belül véleményt nem adott, vagy adott de a (4) bekezdés szerinti meghívásos egyeztető tárgyaláson a meghívás ellenére nem vett részt, kifogást nem emelő partnernek kell tekinteni az egyeztetés további szakaszaiban és az elfogadási szakaszban is.

(6) A beérkezett javaslatokat, véleményeket a főépítész az 1) bekezdésben megjelölt határidő elteltét követően továbbítja az arculat kézikönyv, településképi rendelet, fejlesztési dokumentum vagy a településrendezési eszköz készítésével megbízott tervezőnek.

(7) A tervező a véleményekkel, javaslatokkal kapcsolatos szakmai véleményét – a tervezési szerződésben megállapított határidőben – megküldi az önkormányzat részére a Polgármesternek címezve.

(8) A szakmai javaslatok alapján a főépítész a vélemények, javaslatok elfogadására, el nem fogadás esetén indokolására vonatkozó döntés-tervezetet készít.

1. §
2. A beérkezett vélemények, javaslatok elfogadásáról vagy el nem fogadásáról, az el nem fogadás indokolásáról – a (2) bekezdésben foglalt kivétellel – a Képviselő-testület dönt.
3. Településrendezési eszköz tárgyalásos vagy állami főépítészi eljárásban történő lefolytatása esetén a beérkezett partneri vélemények, javaslatok elfogadásáról vagy el nem fogadásáról, az el nem fogadás indokolásáról a Polgármester dönt.
4. Minden, a partnerségi egyeztetéssel kapcsolatos, kormányrendeletben és jelen rendeletben nem szabályozott kérdésben a Polgármester dönt, a vonatkozó eljárási szabályok megtartása mellett.
5. §
6. A jelen rendeletben foglaltak szerint beérkezett véleményeket, javaslatokat a főépítész a tárgy és az eljárási szakasz rögzítésével, a beérkezés sorrendjében nyilvántartja.
7. A nyilvántartásnak az alábbiakat kell tartalmaznia:
8. a véleményező, javaslattevő nevét, továbbá lakhelyét, székhelyét vagy telephelyét,
9. a vélemény, javaslat beérkezésének időpontját,
10. a vélemény, javaslat rövid tartalmát,
11. a véleményezési szakasz lezáró vagy a 10. § (2) bekezdés szerinti döntést követően a véleményt, javaslatot elfogadó vagy elutasító képviselő-testületi határozat számát, és a polgármester döntését.
12. Az (1) bekezdés szerinti dokumentumokat a közfeladatot ellátó szervek iratkezelésére vonatkozó szabályok szerint, az ott meghatározott határidőig kell őrizni.

**V. fejezet**

**Az elfogadott koncepció, stratégia, kézikönyv, településképi rendelet és a településfejlesztési eszközök nyilvánosságának biztosítása**

1. §
2. A Polgármester – a feladatkör szerint illetékes szervezeti egységek útján – gondoskodik az elfogadott koncepció, stratégia, kézikönyv, településképi rendelet és településrendezési eszköz elfogadást követő 15 napon belüli közzétételéről a [www.csemo.hu](http://www.csemo.hu) honlapon. A honlapon történő közzététel nem mentesít a Kormányrendelet 43. és 43/B. §-a szerinti egyéb közzétételi szabályok teljesítése alól.
3. Az elfogadott koncepcióról, stratégiáról és ezek módosításáról szóló, a kormányrendelet 30. § (13) bekezdésében foglaltak szerinti tájékoztatásáról a polgármester a főépítész útján gondoskodik.

**VI. fejezet**

**A szabályzat hatályba lépése**

11. §

(1) E rendelet a kihirdetését követő napon lép hatályba. Jelen szabályzat előírásait a 2017. …….… -t követően indult eljárásokban kell alkalmazni.

Csemő, 2017. szeptember 20.

Tóth János Dr. Lakos Roland

jegyző polgármester

1. **sz. melléklet**

|  |  |  |  |  |
| --- | --- | --- | --- | --- |
| **dokumentum** | | **eljárás fajtája** | **előzetes tájékoztatás** | **elfogadás előtti közzététel** |
| településfejlesztési koncepció | készítés | - | van: teljeskörű | van: teljeskörű |
| módosítás | - | van: a), c) |
| integrált településfejlesztési stratégia | készítés | - | van: teljeskörű | van: teljeskörű |
| módosítás | - | van: a), c) |
| településképi arculati kézikönyv | | - | van: teljeskörű | van: teljeskörű |
| településképi rendelet | | - | van: teljeskörű | van: teljeskörű |
| településrendezési eszközök  (településszerkezeti terv, helyi építési szabályzat) | | teljes eljárás | van: teljeskörű | van: teljeskörű |
| egyszerűsített eljárás | nincs | van: teljeskörű |
| tárgyalásos eljárás | nincs | van: teljeskörű |
| tárgyalásos eljárás  a Korm. r. 32. § (6) b) esetben[[1]](#footnote-1) | nincs | van: a), c) |
| állami főépítészi eljárás | nincs | van: a), c) |

1. ha a településrendezési eszköz készítése vagy módosítása a Kormány által rendeletben kihirdetett veszélyhelyzet esetén, az érintett településen a veszélyhelyzet következményeinek a felszámolása, vagy a további, közvetlenül fenyegető veszélyhelyzet megelőzése miatt indokolt [↑](#footnote-ref-1)