**Tárgy: Első lakáshoz jutók támogatására**

**pályázat kiírása**

**ELŐTERJESZTÉS**

**Csemő Község Képviselő-testületének**

**2017. szeptember 27-én tartandó ülésére**

**Tisztelt Képviselő-testület!**

Folytatni javaslom az a régi hagyományt, hogy az önkormányzat támogassa az első lakáshoz jutó csemőiek lakásépítését.

Az idei évi költségvetésben a támogatás fedezete tervezett és biztosított.

A fentiek alapján javaslom az alábbi pályázati felhívás elfogadását és közzétételét.

Csemő, 2017. szeptember 20.

Dr. Lakos Roland

polgármester

**Csemő Község Képviselő-testülete pályázatot ír ki az első lakáshoz jutó fiatalok támogatására. A pályázat feltételeit a következők szerint állapítja meg.**

**1. Első lakáshoz jutás (nyilatkozat csatolásával).**

**2. Építési telekkel és jogerős építési engedéllyel kell a pályázónak rendelkeznie.**

**3. A pályázó életkora nem lehet több 35 évnél.**

**4. A pályázónak legalább 5 éve csemői lakosnak kell lennie, de ebben a korábban megszakított és később visszajelentett lakásbejelentés is beszámít.**

**5. A pályázaton elnyert összeg maximum 150.000.- Ft/pályázó, mely összeg vissza nem térítendő.**

**6. Az elbírálás időpontja a novemberi testületi ülés, melyről a pályázókat értesíteni kell.**

**7. A pályázaton elnyert összeget 2017. november 1-e után, legkésőbb a 2017. költségvetési év végéig kell kifizetni.**

**8. A használatbavétel engedéllyel rendelkező lakásra az önkormányzat pályázatot nem fogad el.**

**9. Azt a pályázót, aki lakáshoz jutásának segítésére bármilyen formában már kapott támogatást az Önkormányzattól, a pályázatból kizártnak kell tekinteni.**

**10. A pályázatot adatlapon lehet benyújtani, mely a Polgármesteri Hivatal titkárságán igényelhető, illetve letölthető a** [**www.csemo.hu**](http://www.csemo.hu) **weboldalról.**

**11. A pályázatok benyújtási határideje: 2017. október 24. 12 óra**

**A pályázati felhívást a Csemői Hírmondóban és a települési weboldalon közzé kell tenni.**

**Határidő: november havi testületi ülés.**

**Felelős: polgármester.**

**Adatlap**

**Első lakáshoz jutók lakásépítési támogatásának pályázatához**

A pályázó neve: ..............................................................................................................................

született: ........................................ helység ................ év.........................hó...............nap

lakcíme: ..........................................helység ............................................ utca..............sz.

Csemői lakásának lakásbejelentési ideje: ........................ év................................hó...............nap

Házastársának neve (ha van): ........................................................................................................

született..........................helység............év......................hó.................nap

Kiskorú gyermekeinek száma: ....................................

Büntetőjogi felelősségem tudatában, jelen adatlap aláírásával nyilatkozom, hogy tulajdonomban önálló lakás nincs, és az önkormányzattól eddig még semminemű lakáscélú támogatást nem kaptam (első lakáshoz jutók támogatása, építési telek, stb.)

Csemő község területén.....................................hrsz-ú......................................m2 területű telekkel rendelkezem, melynek tulajdoni lapját jelen adatlaphoz mellékelem.

Jogerős, ........................................................... számon kiadott építési engedéllyel rendelkezem.

Használatbavételi engedéllyel nem rendelkezem.

A lakásépítést megkezdtem nem kezdtem meg

(a megfelelő rész aláhúzandó)

Csemő, 2017.........................................hó..........................nap

................................................................

aláírás

A pályázat benyújtásának határideje: 2017. október 24. 12 óra.